**CONCURSUL NAȚIONAL DE DESEN ,,FinPitic și lumea financiară”**

Autoritatea de Supraveghere Financiară (ASF) lansează, în semestrul al II-lea din anul școlar 2021-2022, Concursul național de desen „FinPitic și Lumea financiară” pentru elevii din clasa a IV-a pasionați de poveștile cu tâlc financiar,

Pentru participarea la acest Concurs  fiecare elev va transmite un desen, realizat pe o coală tip A4 sau A3 în creion negru, creioane colorate, acuarelă, peniță sau ulei, sau o combinație între acestea, prin care să fie reflectate noțiuni financiare.  Aventurile lui FinPitic în Lumea financiară, 12 povești în format audiobook, puse la dispoziție de ASF pe site-ul [www.edutime.ro/?page\_id=4119](http://www.edutime.ro/?page_id=4119), pot constitui un punct de plecare în această aventură a cunoașterii.

Înscrierile sunt realizate online de părinți, prin intermediul Google Forms (<https://forms.gle/kC1eRt8EnRYd3D2m9>), fiind completat acordul GDPR de prelucrare a datelor cu caracter personal. Desenul realizat și semnat de autor este scanat și transmis prin intermediul formular.

Înscrierile se pot face în perioada **7 martie 2022 –  17 martie 2022**. Formularul de înscriere și Regulamentul Concursului pot fi găsite accesând link-ul <https://edutime.ro/?page_id=4998>.

Perioada de derulare a Concursului este **21 martie – 27 martie 2022**. În această perioadă, cele 10 desene care vor strânge cele mai multe Like-uri unice vor fi câștigătoare, validarea finală și anunțarea câștigătorilor urmând a fi făcute publice în data de **31 martie 2022**.

Concursul național de desen „FinPitic și Lumea financiară” va fi derulat sub auspiciile săptămânii Global Money Week 2022, desenele câștigătoare urmând a fi publicate în contextual acestui eveniment internațional coordonat de OECD.

Având în vedere cele menționate, în spiritul bunei colaborări cu dumneavoastră, avem rugămintea de a transmite această informație cadrelor didactice din unitățile de învățământ din județul dumneavoastră.

Vă așteptăm cu mare drag.

**Dan Alexandru CHITIC**

**Responsabil Educație Financiară**

Serviciul Monitorizare și Educație Financiară

Direcția Comunicare și Educație Financiară

**Autoritatea de Supraveghere Financiară/Financial Supervisory Authority**

Tel: +4 021 659.62.23

Email :**dan.chitic@asfromania.ro**, Web :[**www.asfromania.ro**](http://www.asfromania.ro/)

Adresa: Splaiul Independentei nr.15, sector 5, cod 050092, Bucuresti

[**https://www.facebook.com/asf.romania**](https://www.facebook.com/asf.romania)